2.மணக்குடவர். குறள்: 298 (புறந்தூய்மை) புறந்தூய்மை நீரா னமையு மகந்தூய்மை வாய்மையாற் காணப் படும் (8) புறம் தூய்மை நீரான் அமையும் அகம் தூய்மை வாய்மையான் காணப் படும். இதன்பொருள் புறம் தூய்மை நீரான் அமையும்= ஒருவனுக்கு உடம்பு தூய்தாந்தன்மை நீரானே உண்டாம்; அகம் தூய்மை வாய்மையான் காண்ப் படும்= அதுபோல, மனம் தூய்தாம் தன்மை வாய்மையான் உண்டாம். உரைவிளக்கம் காணப்படுவது உள்ளதாகலின் உண்டாம் என்று உரைக்கப்பட்டது. உடம்பு தூய்தாதல் வாலாமை நீங்குதல். மனம் தூய்தாதல் மெய்யுணர்தல். புறந்தூய்மைக்கு நீர்அல்லது காரணம் இல்லை என்றவாறாயிற்று. 